CELEX: 32015D0158
Language: sl
Date: 2015-01-30 00:00:00
Title: Izvedbeni sklep Komisije (EU) 2015/158 z dne 30. januarja 2015 o odobritvi dveh visoko učinkovitih alternatorjev Robert Bosch GmbH kot inovativnih tehnologij za zmanjšanje emisij CO 2 iz osebnih vozil v skladu z Uredbo (ES) št. 443/2009 Evropskega parlamenta in Sveta  Besedilo velja za EGP

31.1.2015   
            
            
               SL
            
            
               Uradni list Evropske unije
            
            
               L 26/31
            
         IZVEDBENI SKLEP KOMISIJE (EU) 2015/158
   z dne 30. januarja 2015
   o odobritvi dveh visoko učinkovitih alternatorjev Robert Bosch GmbH kot inovativnih tehnologij za zmanjšanje emisij CO2 iz osebnih vozil v skladu z Uredbo (ES) št. 443/2009 Evropskega parlamenta in Sveta
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 443/2009 Evropskega parlamenta in Sveta z dne 23. aprila 2009 o določitvi standardov emisijskih vrednosti za nove osebne avtomobile kot del celostnega pristopa Skupnosti za zmanjšanje emisij CO2 iz lahkih tovornih vozil (1) in zlasti člena 12(4) Uredbe,
   ob upoštevanju naslednjega:
   
               (1)
            
            
               Dobavitelj Robert Bosch GmbH („vložnik“) je 2. decembra 2013 oziroma 6. maja 2014 predložil naslednji vlogi za odobritev učinkovitih alternatorjev Robert Bosch GmbH kot inovativnih tehnologij:
               
                           Št.
                        
                        
                           Inovativna tehnologija
                        
                     
                           1
                        
                        
                           Visoko učinkoviti alternator z diodami z visokim izkoristkom (HED)
                        
                     
                           2
                        
                        
                           Visoko učinkoviti alternator s sinhronim aktivnim usmerjanjem (SAR)
                        
                     
         
               (2)
            
            
               Popolnost vlog je bila ocenjena v skladu s členom 4 Izvedbene uredbe Komisije (EU) št. 725/2011 (2). Komisija je ugotovila, da v izvirniku vloge za inovativno tehnologijo št. 1 manjkajo nekateri pomembni podatki, in vložnika pozvala, naj vlogo dopolni. Vložnik je informacije predložil 6. maja 2014. Ugotovljeno je bilo, da sta obe vlogi popolni, obdobje, ki ga ima Komisija na voljo za njuno oceno, pa se je v obeh primerih začelo na dan po uradnem prejemu, tj. 7. maja 2014.
            
         
               (3)
            
            
               Vlogi sta bili ocenjeni v skladu s členom 12 Uredbe (ES) št. 443/2009, Izvedbeno uredbo (EU) št. 725/2011 in tehničnimi smernicami za pripravo vlog za odobritev inovativnih tehnologij v skladu z Uredbo (ES) št. 443/2009 (v nadaljnjem besedilu: tehnične smernice) (3).
            
         
               (4)
            
            
               Vloga št. 1 se nanaša na visoko učinkoviti alternator Robert Bosch GmbH s HED. V visoko učinkovitem alternatorju s HED so uporabljeni sestavni deli z optimirano zasnovo in diode z visokim izkoristkom. Poleg nove tehnologije diod HED je vložnikov alternator učinkovitejši od izhodiščnega alternatorja zaradi: zmanjšanja izgub v železu z optimiranjem jekla in laminiranjem, optimiranja dolžine železa in preseka zob, optimiranja reže med rotorjem in statorjem ter optimiranja komore s čeljustnimi poli rotorja in optimiranja fazne upornosti. Ta tehnologija se zato razlikuje od drugih učinkovitih alternatorjev, ki so bili odobreni kot ekološke inovacije v Izvedbenem sklepu Komisije 2013/341/EU (4) in Izvedbenem sklepu Komisije 2014/465/EU (5).
            
         
               (5)
            
            
               Vloga št. 2 se nanaša na visoko učinkoviti alternator s SAR Robert Bosch GmbH. Visoko učinkoviti alternator s SAR ima izkoristek najmanj 78 %. Glavnina povečanja učinkovitosti se doseže z vpeljavo aktivnega usmerjanja z MOSFET, tj. z uporabo tranzistorske tehnologije z učinkom polja s kovinsko-oksidnimi polprevodniki. Poleg tega je vložnikov visoko učinkoviti alternator s SAR učinkovitejši od izhodiščnega alternatorja zaradi: zmanjšanja izgub v železu z optimiranjem jekla in laminiranjem, optimiranja dolžine železa in preseka zob, optimiranja reže med rotorjem in statorjem ter optimiranja komore s čeljustnimi poli rotorja in optimiranja fazne upornosti. Ta tehnologija se zato razlikuje od drugih učinkovitih alternatorjev, ki so bili odobreni kot ekološke inovacije v Izvedbenem sklepu 2013/341/EU in Izvedbenem sklepu 2014/465/EU, ter od visoko učinkovitega alternatorja s HED iz vloge št. 1.
            
         
               (6)
            
            
               Komisija ugotavlja, da informacije iz obeh vlog dokazujejo, da so pogoji in merila iz člena 12 Uredbe (ES) št. 443/2009 ter členov 2 in 4 Izvedbene uredbe (EU) št. 725/2011 izpolnjeni.
            
         
               (7)
            
            
               Vložnik je dokazal, da oba tipa visoko učinkovitih alternatorjev, ki sta opisana v tej vlogi, nista presegla 3 % novih osebnih vozil, registriranih v referenčnem letu 2009.
            
         
               (8)
            
            
               Za določitev prihranka emisij CO2, ki ga bo omogočila inovativna tehnologija, ko bo vgrajena v vozilo, je treba opredeliti osnovno vozilo, s katerim bi bilo treba primerjati učinkovitost vozila, opremljenega z inovativno tehnologijo, kot je določeno v členih 5 in 8 Izvedbene uredbe (EU) št. 725/2011. Komisija ugotavlja, da je za ustrezno osnovno tehnologijo primerno šteti alternator s 67-odstotnim izkoristkom, če se inovativna tehnologija vgradi v nov tip vozila. Če se učinkovita alternatorja Robert Bosch GmbH vgradita v obstoječ tip vozila, bi morala biti osnovna tehnologija alternator najnovejše različice tega tipa, ki je na voljo na trgu.
            
         
               (9)
            
            
               Vložnik je v obeh vlogah zagotovil metodologijo preskušanja zmanjšanja emisij CO2, ki vključuje formule, ki so skladne s formulami iz tehničnih smernic za poenostavljen pristop glede učinkovitih alternatorjev. Komisija meni, da se bodo z metodologijo preskušanja zagotovili preverljivi, ponovljivi in primerljivi rezultati ter da se bodo realno prikazale koristi inovativne tehnologije v zvezi z emisijami CO2 s pomembno statistično značilnostjo v skladu s členom 6 Izvedbene uredbe (EU) št. 725/2011.
            
         
               (10)
            
            
               Komisija ugotavlja, da vložnikova metodologija preskušanja in formule za izračun prihrankov emisij CO2 v obeh primerih niso v vseh pogledih enake metodologiji, ki je opredeljena v Prilogi k Izvedbenemu sklepu 2013/341/EU. Zaradi tega Komisija meni, da bi bilo treba za določitev zmanjšanja emisij CO2 zaradi uporabe visoko učinkovitega alternatorja s HED Robert Bosch GmbH in visoko učinkovitega alternatorja s SAR Robert Bosch GmbH uporabiti metodologijo iz Izvedbenega sklepa 2013/341/EU.
            
         
               (11)
            
            
               Glede na navedeno Komisija ugotavlja, da je vložnik zadovoljivo dokazal, da je inovativna tehnologija dosegla zmanjšanje emisij za najmanj 1 g CO2/km.
            
         
               (12)
            
            
               Komisija ugotavlja, da bi bil lahko prihranek zaradi obeh inovativnih tehnologij delno prikazan v okviru standardnega preskusnega cikla, zato bi bilo treba končni skupni prihranek, ki se certificira, določiti v skladu z drugim pododstavkom člena 8(2) Izvedbene uredbe (EU) št. 725/2011.
            
         
               (13)
            
            
               Komisija ugotavlja, da je poročilo o preverjanju v obeh primerih pripravila družba TÜV SÜD Industrie Service GmbH, ki je neodvisen in priglašen organ, ter da so v poročilu potrjene ugotovitve, navedene v vlogah.
            
         
               (14)
            
            
               Glede na navedeno Komisija ugotavlja, da odobritvi obeh inovativnih tehnologij ni treba ugovarjati.
            
         
               (15)
            
            
               Za namene določanja splošne kode ekološke inovacije, ki se uporablja v zadevnih homologacijskih dokumentih v skladu s prilogami I, VIII in IX k Direktivi 2007/46/ES Evropskega parlamenta in Sveta (6), bi bilo treba določiti posamični kodi, ki se uporabljata za inovativno tehnologijo, odobreno s tem sklepom.
            
         
               (16)
            
            
               Vsak proizvajalec, ki želi izkoristiti ugodnosti, ker je zmanjšal povprečne specifične emisije CO2, da bi izpolnil cilj v zvezi s specifičnimi emisijami s prihranki CO2 zaradi uporabe inovativne tehnologije, odobrene s tem sklepom, bi se moral v svoji vlogi za pridobitev certifikata o ES-homologaciji za zadevna vozila v skladu s členom 11(1) Izvedbene uredbe (EU) št. 725/2011 sklicevati na ta sklep –
            
         SPREJELA NASLEDNJI SKLEP:
   Člen 1
   1.   Visoko učinkoviti alternator Robert Bosch GmbH z diodami z visokim izkoristkom (HED), ki je namenjen uporabi v vozilih kategorije M1, se odobri kot inovativna tehnologija v smislu člena 12 Uredbe (ES) št. 443/2009.
   2.   Visoko učinkoviti alternator Robert Bosch GmbH s sinhronim aktivnim usmerjanjem (SAR), ki ima vsaj 78-odstotni izkoristek in je namenjen uporabi v vozilih kategorije M1, se odobri kot inovativna tehnologija v smislu člena 12 Uredbe (ES) št. 443/2009.
   3.   Zmanjšanje emisij CO2 zaradi uporabe alternatorjev iz odstavkov 1 in 2 se določi z metodologijo iz Priloge k Izvedbenemu sklepu 2013/341/EU.
   4.   V skladu z drugim pododstavkom člena 11(2) Izvedbene uredbe (EU) št. 725/2011 se lahko zmanjšanje emisij CO2, določeno v skladu z odstavkom 3 tega člena, certificira ter vpiše v certifikat o skladnosti in zadevno homologacijsko dokumentacijo, ki sta opredeljena v prilogah I, VIII in IX k Direktivi 2007/46/ES, samo, če so zmanjšanja enaka mejni vrednosti iz člena 9(1) Izvedbene uredbe (EU) št. 725/2011 ali večja.
   5.   Posamezni kodi ekološke inovacije, ki ju je treba vnesti v homologacijsko dokumentacijo, ki se uporablja za inovativni tehnologiji, odobreni s tem sklepom, sta naslednji:
   
               1.
            
            
               „8“ za visoko učinkoviti alternator z diodami z visokim izkoristkom;
            
         
               2.
            
            
               „9“ za visoko učinkoviti alternator s sinhronim aktivnim usmerjanjem.
            
         Člen 2
   Ta sklep začne veljati dvajseti dan po objavi v Uradnem listu Evropske unije.
   
      V Bruslju, 30. januarja 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 140, 5.6.2009, str. 1.
   
      (2)  Izvedbena uredba Komisije (EU) št. 725/2011 z dne 25. julija 2011 o uvedbi postopka za odobritev in certificiranje inovativnih tehnologij za zmanjšanje emisij CO2 iz osebnih vozil v skladu z Uredbo (ES) št. 443/2009 Evropskega parlamenta in Sveta (UL L 194, 26.7.2011, str. 19).
   
      (3)  http://ec.europa.eu/clima/policies/transport/vehicles/cars/docs/guidelines_en.pdf.
   
      (4)  Izvedbeni sklep Komisije 2013/341/EU z dne 27. junija 2013 o odobritvi alternatorja Valeo Efficient Generation Alternator kot inovativne tehnologije za zmanjšanje emisij CO2 iz osebnih vozil v skladu z Uredbo (ES) št. 443/2009 Evropskega parlamenta in Sveta (UL L 179, 29.6.2013, str. 98).
   
      (5)  Izvedbeni sklep Komisije 2014/465/EU z dne 16. julija 2014 o odobritvi učinkovitega alternatorja DENSO kot inovativne tehnologije za zmanjšanje emisij CO2 iz osebnih vozil v skladu z Uredbo (ES) št. 443/2009 Evropskega parlamenta in Sveta ter o spremembi Izvedbenega sklepa Komisije 2013/341/EU (UL L 210, 17.7.2014, str. 17).
   
      (6)  Direktiva 2007/46/ES Evropskega parlamenta in Sveta z dne 5. septembra 2007 o vzpostavitvi okvira za odobritev motornih in priklopnih vozil ter sistemov, sestavnih delov in samostojnih tehničnih enot, namenjenih za taka vozila (Okvirna direktiva) (UL L 263, 9.10.2007, str. 1).